钦定古今图书集成/明伦汇编/闺媛典/第328卷 > 赋得夏母篇书文太君障子 缪昌期
## 钦定古今图书集成/明伦汇编/闺媛典/第328卷 > 赋得夏母篇书文太君障子 缪昌期

夏忠靖母廖夫人，忠靖幼孤，夫人教之严而爱，事姑甚谨。姑病，执其手语曰：“吾无以报汝，愿汝寿过我。子孙事汝，如汝事我。” 忠靖拜大司农，夫人年八十，晋封太夫人。三杨及胡祭酒诸公皆升堂拜焉。

“忠靖掌邦计，母廖尚皓首。别殿赐宴归，高堂介眉寿。
是时长陵中，群公并耆旧。三杨列馆阁，胡公为祭酒。
连镳登母堂，却行拜阶右。锵锵委佩声，肃肃奉觞走。
母也徐唱言，雍容三爵后。”上云“主恩深，报称莫相负。”
下云“计臣劳，提挈视吾友。嗟此良宴会，明时信非偶。
谁与矢德音，乃在一寡妇。养姑泣下泉，持家敝箕帚。”
尚书信卿才，训迪自黄口。虫鱼笺独劳，钧轴教已久。
繇来孤贫儿，往往践台斗。